**Îmi vreau părinții înapoi!**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi vreau părinții înapoi!

Fac ce fac și-mi fuge gândul,

La acei sfinți, părinți ai mei,

I-a-nghițit mai ieri pământul,

Greu mi-e Doamne fără ei!

Casa mea n-are fundație,

N-are stâlpi de rezistență,

Îmi fac reproșuri sine die,

Viața-i fără consistență.

Poate-s aspru cu prezentul,

Eu am pretenții de la voi!

Nu s-o termina pământul,

Îmi vreau părinții înapoi!

Se vorbește la scriptură

Despre viața făr’de moarte,

Despărțirea e prea dură

Și înscrisă prompt în acte.

Îmi doresc cu toată ființa,

Să îi privesc măcar o zi,

Promit, să respect instanța

Ce hotărăște... a muri.

Autor: Gabriel Stănciulescu